|  |  |  |  |  |  |  |
| --- | --- | --- | --- | --- | --- | --- |
| Številka: | | | 35023-3/2024-2560-7 |  | | |
| Datum: | | | 21. 8. 2024 |
| **GENERALNI SEKRETARIAT**  **VLADE REPUBLIKE SLOVENIJE**  [gp.gs@gov.si](mailto:gp.gs@gov.si) | | | |
| ZADEVA: | | | **Soglasje k pobudi Občine Mirna Peč za načrtovanje v območju državnega prostorskega načrta za avtocesto na odseku Ponikve - Hrastje – predlog za obravnavo** | | | |
| 1. | Predlog sklepov vlade: | | | | | |
| Na podlagi tretjega odstavka 89. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Občini Mirna Peč soglasje za pripravo občinskega prostorskega akta v območju v območju državnega prostorskega načrta za avtocesto na odseku Ponikve - Hrastje, na zemljiščih oziroma delih zemljišč s parc. št.: 1972/85, 1972/86, 1972/90, 1972/91, 1972/100, 1972/158, 1972/213 in 1856/50 vsa k. o. Hmeljčič (1452). 2. Občina Mirna Peč po sprejemu občinskega prostorskega akta, s katerim bo načrtovala na zemljiščih iz prejšnje točke tega sklepa, pošlje izvod tega akta Vladi Republike Slovenije. 3. Ta sklep se objavi v prostorskem informacijskem sistemu.   Prejmejo:   1. Občina Mirna Peč ([obcina.mirnapec@siol.net](mailto:obcina.mirnapec@siol.neti)), Trg 2, Mirna Peč; 2. Ministrstvo za naravne vire in prostor ([gp.mnvp@gov.si](mailto:gp.mnvp@gov.si)): Direktorat za prostor in graditev; 3. Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za ceste in cestni promet; 4. Družba za avtoceste v RS d.d. ([gp@dars.si](mailto:gp@dars.si)); 5. Ministrstvo za infrastrukturo, Direkcija RS za infrastrukturo (gp.drsi@gov.si).   V vednost:   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | |
|  | | | | | | |
| 3.a | Osebe, odgovorne za strokovno pripravo in usklajenost gradiva: | | | | | |
| * Jože NOVAK, minister za naravne vire in prostor, * mag. Miran GAJŠEK, državni sekretar, * dr. Nataša BRATINA, generalna direktorica Direktorata za prostor in graditev, * Ana VIDMAR, vodja Sektorja za državno prostorsko načrtovanje, * mag. Renata GORJUP, podsekretarka. | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | |
|  | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | |
|  | | | | | | |
| 5. | Kratek povzetek gradiva: | | | | | |
| Zakon o urejanju prostora (Uradni list RS, Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve.  Občina Mirna Peč pripravlja spremembe in dopolnitve občinskega prostorskega načrta, s katerimi želi zagotoviti dodatne površine za gospodarske dejavnosti. To vključuje ureditve severnega dela Gospodarske cone Dolenja vas in v neposredni bližini tudi površine za umestitev sončne elektrarne. Z načrtovanjem posega občina v skupni površini manj kot 2 ha tudi v območje veljavnega DPN za avtocesto na odseku Ponikve-Hrastje, za kar mora v skladu z 89. členom ZUreP-3 pridobiti soglasje vlade. | | | | | | |
| 6. | | Presoja posledic: | | | | |
| a) | | na javnofinančna sredstva v višini, večji od 40 000 EUR v tekočem in naslednjih treh letih | | | NE | |
| b) | | na usklajenost slovenskega pravnega reda s pravnim redom Evropske unije | | | NE | |
| c) | | administrativne posledice | | | NE | |
| č) | | na gospodarstvo, posebej na mala in srednja podjetja ter konkurenčnost podjetij | | | NE | |
| d) | | na okolje, kar vključuje tudi prostorske in varstvene vidike | | | NE | |
| e) | | na socialno področje | | | NE | |
| f) | | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE | |
| 7.a | | **Predstavitve ocene finančnih posledic, višjih od 40 000 EUR:** | | | | |
|  | | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | | |
| Sprejem sklepa nima nobenih finančnih posledic. | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| 9. | **Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja | | | | | | NE |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje pripravo občinskega prostorskega izvedbenega akta v območju, ki se ureja z državnim prostorskim aktom. | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | |
| 11. | Gradivo je uvrščeno v delovni program vlade: | | | | NE | |
|  | | | | | | | | |

**Jože NOVAK**

**MINISTER ZA NARAVNE VIRE**

**IN PROSTOR**

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Mirna Peč za načrtovanje v območju državnega prostorskega načrta**

Zakon o urejanju prostora (Uradni list RS, [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694); v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

ZUreP-3 v 293. členu med drugim določa, da kot predpisi še naprej veljajo državni prostorski načrti, sprejeti na podlagi ZUreP-2, ter prostorski izvedbeni akti, ki se v skladu s četrtim odstavkom 266. člena ZUreP-2 štejejo za DPN.

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta ali druge usmeritve.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE**

**1. Postopek**

Občina Mirna Peč je z dopisom št. 3500-1/2021-53 z dne 31. 5. 2024 na Vlado RS posredovala pobudo za načrtovanje prostorskih ureditev lokalnega pomena na območju državnega prostorskega načrta in v skladu z 89. členom ZUreP-3 za izdajo soglasja vlade,

Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 31. 5. 2024 (št. dokumenta 35000-5/2024/2 z dne 31. 5. 2024).

**2. Ugotovitve**

Občina Mirna Peč (v nadaljnjem besedilu: občina) pripravlja spremembe in dopolnitve občinskega prostorskega načrta (v nadaljnjem besedilu: SD OPN). V sklopu priprave SD OPN želi urediti zemljišča za gradnjo v Gospodarski coni Dolenja in za postavitev sončne elektrarne, pri čemer v delu poseže na območje zemljišč, kjer je v veljavi Uredba o državnem lokacijskem načrtu za avtocesto na odseku Ponikve-Hrastje (Uradni list RS, št. [85/06](https://www.uradni-list.si/glasilo-uradni-list-rs/vsebina/2006-01-3706)).

**2.1. Utemeljitev potrebe po poseganju v območja državnih prostorskih izvedbenih aktov in opis načrtovanih prostorskih ureditev iz pristojnosti občine**

Gospodarska cona GC2, severno od AC je bila v OPN določena že leta 2009 in v večjem obsegu kot je danes. Cona je bila zaradi omejevanja posegov in posledično zmanjšanja potrebnih izkopov načrtovana na višji nadmorski višini, kar je vplivalo na odločitev dostopa s severne strani preko križišča z lokalno cesto Dolenja vas – Poljane. Ta trasa poteka preko kmetijskih površin, se približa stanovanjski pozidavi in vpliva na krajinsko podobo Dolenje vasi in njenega južnega zaselka. Njena izvedba bi poleg uničenja več kmetijskih površin povzročila vrsto negativnih posledic kot so: povečana obremenitev naselja s hrupom, vizualna izpostavljenost cestnega telesa in zmanjšana prometna varnost med obema naseljema. S spremembo OPN je bila gospodarska cona v severnem delu zmanjšana. Zaradi je bilo treba površine racionalizirati na nižjo koto platojev, kot je bilo prvotno zasnovano. Glede na predlagano rešitev se je lokalna skupnost odločila, da preveri možnost dostopa do cone na jugovzhodnem delu cone, ki je glede na načrtovane nižje kote platojev cone prostorsko in tehnično bolj utemeljen kot dostop s severne strani.

Območje za umestitev sončne elektrarne v velikosti okoli 2 ha je nepozidano (po namenski rabi kmetijsko zemljišče) in se nahaja južno od AC oziroma jugovzhodno od AC priključka Mirna Peč, v neposredni bližini gospodarske cone Dolenja vas. Območje je v naravi delno travnik, delno gozd in je reliefno razgibano. Dostop do območja SE je predviden z regionalne ceste Šentjurij – Mirna peč, preko skupnega priključka, ki je bil načrtovan za predviden bencinski servis v neposredni bližini. Tlorisna površina celotne sončne elektrarne bo odvisna od izbranega tipa fotonapetostnih modulov. Umestitev sončne elektrarne predstavlja korak naprej k višjemu deležu obnovljivih virov energije.

**2.2. Predhodna usklajenost načrtovanja občine z investitorjem državnega prostorskega načrta oziroma z upravljavcem prostorskih ureditev državnega pomena**

Občina je k predlaganim načrtovanim ureditvam in posegom v območju DPN, v skladu z določbami 89. člena ZureP-3 pridobila predhodno soglasje investitorja DPN in upravljavca AC, DARS d.d. (dopis DARS d.d., št. 8.1.11./2024-PTPP/VD-2751 z dne 22. 5. 2024 – zadnji podpis). DARS d.d. podaja v dopisu občini naslednje pogoje:

* Občina Mirna Peč mora za načrtovane ureditve pridobiti soglasje Vlade RS, skladno z 89. členom ZUreP-3 in ga priložiti gradivu za pridobitev mnenja na predlog SD 4 OPN;
* V nadaljnjih fazah načrtovanja je za vse posege v varovalnem pasu AC treba pridobiti soglasje oz. pozitivno mnenje DARS.
* Zaradi posegov v varovalnem pasu in cestnem svetu AC v nobenem primeru ne sme biti ogrožena varnost prometa, stabilnost ceste in objektov, odvodnja ceste ter kršeni interesi DARS.
* Izvedba odvodnjavanja ne sme poslabšati ali ogroziti obstoječega sistema odvodnjavanja AC. Odvajanje meteornih voda iz cone in dostopne ceste v AC zadrževalnik ni dovoljeno.
* Z načrtovano gradnjo se ne sme onemogočati ali ovirati izvajanja rednih vzdrževalnih del na AC in na njenih spremljajočih prometnicah in objektih.
* Treba je upoštevati splošne smernice DARS, ki so objavljene na spletni strani DARS.

Upravljavec državnih cest, Direkcija RS za infrastrukturo, je na podlagi manjših dopolnitev gradiv (na območju načrtovane sončne elektrarne) podala občini pozitivno mnenje (dopis DRSI, št. 35001-4/2013/35 (913) z dne 15. 5. 2023).

**3. Obrazložitev sklepa**

Ministrstvo za naravne vire in prostor je preverilo skladnost občinske pobude s prostorskimi ureditvami, ki so predmet DPN. Preverilo je zemljišča, ki jih je občina navedla v pobudi, z vidika potreb po poseganju nanje, po predhodni vsebinski uskladitvi občinske pobude z investitorjem DPN, ki je tudi upravljavec AC.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu s prostorskimi ureditvami, ki so predmet DPN, in s tem izpolnjeni pogoji za izdajo soglasja k pobudi Občine Mirna Peč.